Сайлауды 641 халықаралық бақылаушы қадағалайды
"Сайлауды 641 халықаралық бақылаушы қадағалайды" | "https://abai.kz/post/160290"
TITLE: Сайлауды 641 халықаралық бақылаушы қадағалайды
URL: https://abai.kz/post/160290
META: "Сайлауды 641 халықаралық бақылаушы қадағалайды" | "https://abai.kz/post/160290"
DATE: 15.11.2022
AUTHOR(s): Abai.kz
TOTAL WORDS: 121
TEXT: Елімізде өтетін кезектен тыс ҚР Президенті сайлауын 641 халықаралық байқаушы бақылайды. «Бүгін сағат 18.00-де біз халықаралық ұйымдар мен шет мемлекеттердің байқаушыларын 20 қарашада өтетін ҚР Президентінің кезектен тыс сайлауына аккредиттеуді аяқтадық. Осылайша, президент сайлауына 641 халықаралық байқаушы қатысады. Оның ішінде 10 халықаралық ұйымнан 532 бақылаушы және 35 шет мемлекеттен 109 бақылаушы», - деді ҚР Орталық сайлау комиссиясының төрағасы Нұрлан Әбдіров. Оның айтуынша, халықаралық бақылаушылардың қатысуы сайлаудың ашық әрі әділ өтуіне ықпал етеді. «Сол арқылы біз халықаралық міндеттемелерге бейілділігіміз бен халықаралық ұйымдармен және шет мемлекеттермен сайлау саласындағы тығыз ынтымақтастықты жалғастыратындығымызды растай түсеміз», - дейді ол. ОСК төрағасы мәлімдегендей, «ҚР Сайлау туралы» Конституциялық заңның нормаларына сәйкес шет мемлекеттер мен халықаралық ұйымдардың атынан байқаушыларды аккредиттеу сайлаудан бес күн бұрын жергілікті уақыт 18:00-де аяқталады. Abai.kz
